
UVOD 


Ovime započinjemo novi niz izdanja, bi- 
blioteku »Kursiljo«. Bit će to sveščići u 
kojima ćemo iznositi glavne misli i teme 
koje se obrađuju na Kursilju — tečaju ra- 
dosnog naviještanja kršćanstva. 


Kroz ovaj niz postepeno će se upoznati 
duh Kursilja. Inače Kursiljo kao događaj 
ima bitnu karakteristiku doživljaja. Stoga 
se Kursiljo u potpunosti može upoznati tek 
prisustvovanjem tom tečaju. Kursiljo je 
bitno kristovski i kristološki je usmjeren. 
Zato započinjemo ovu biblioteku sveščićem 
o Kristu. 

Slijedeći sveščići približit će nam ono bitno 
u kršćanstvu: milost, sakramente, radost, 
odgovornost, vrline vjere, nade i ljubavi, 
zajedništvo; ali razumljivim jezikom i su- 
vremenim pristupom. 


Priređivači 

Teško je predstaviti bit živog organizma. 
I Kursiljo je takav organizam. Neki ga de- 
Jiniraju kao: 

— radosno širenje kršćanskog bića. 


o. proročko i kerigmatsko naviještanje 
Krista. 


— doživljaj bitnoga u kršćanstvu $ ciljem 
da kršćanstvu dadne okosnicu. 


— novi Duhovi u našem vremenu. 

— duhovno krštenje krštenih. 

— buđenje na život milosti. 

— duhovno otrežnjenje i njegov odraz u 


životu, tako da kršćani budu stalno 
. svjesni da su kršteni. 


1. Bolest, trpljenje, slabost i tama svaki- 
dašnjeg života podsjećaju čovjeka da je 
izgubio raj, i tjeraju ga u potragu za tim 
izgubljenim rajem. To je čovjekova zada- 
ća. Tko će nam međutim pokazati put 
prema njemu? Tko će nam donijeti otkup- 
ljenje? Da li postoji otkupitelj? — Ta si 
pitanja čovječanstvo postavlja tokom či- 
tave svoje povijesti. U petnaestoj godini 
vladanja Tiberijeva na Bliskom istoku je- 
dan mladi čovjek, kome je ime Isus, tvrdi 
da nam on donosi otkupljenje. Od tada je 
čovječanstvo pozvano da se suoči i razra- 
čuna s tom tvrdnjom. Svi ponavljaju pita- 
nje koje je Krstitelj preko svojih učenika 
postavio Isusu: »Da li si Ti onaj, koga oče- 
kujemo, ili moramo još i dalje čekati?« 
(Usp. Mt. 11, 3; Lk. 7, 19—20) 


2. Krist je jednom svojim učenicima po- 
stavio pitanje: »Što kažu ljudi o meni? Što 
pripovijedaju o meni? Za koga me drže?« 
A oni ga izvješćuju da ga neki drže za 
Ivana Kristitelja, ili za Iliju, ili Jeremiju, 
ili inače za nekog proroka. U gradu u ko- 
jem je odrastao — u Nazaretu — držali 
su ga za neugledna čovjeka koji ne bi mo- 
gao biti ništa izvanrednoga. Njegovi rodi- 
telji i rođaci bili su svima poznati. On 

sam je pak, kao svaki normalni čovjek, ne- 
upadno rastao u njihovoj sredini! Zar se 
tu ne obistinjuje riječ Biblije o »skrivenom 
Bogu?« (Usp. Mt 15, 13—14; Mt. 13, 54—56) 


3. Ali Krist pita dalje izazovno: »A vi, — 
za koga me vi držite?« Petar je odgovorio 
u ime učenika: »Ti si Mesija, Sin živoga 
Boga« (Mt. 15, 15—16). Kristovo je pitanje 
u povijesti ostalo kao izazov svim ljudima, 
izazov koji se više ne može ignorirati. 


4. Petar je rekao da je Isus Mesija. To isto 
izražava naša riječ Isus-Krist. »Međutim 
to ime Isus Krist, koje poznajemo od dje- 


tinjstva predstavlja za nas najtežu zago-, 


netku, čim ga pokušamo rastaviti u nje- 
gove sastavne dijelove. Kad mislimo na 
Isusa, onda naime podrazumijevamo osobu 
koja pripada povijesti i koja stvara povi- 
jest. Kad kažemo Krist, obilježavamo toga 
povijesnoga Isusa jednim počasnim ime- 
nom iza kojeg se skriva njegova zadaća 
koju mu je Bog povjerio, kao i njegovo 
djelovanje, koje više ne pripada čistoj ovo- 
svjetskoj povijesti; tim je njegovim djelo- 
vanjem naime Bog radi našega spasenja 
zahvatio u, povijest ovoga svijeta.« (J. R. 

Geiselmann, »Die Frage nach dem histori- 
schen Jesus«, str. 15) 


5. Tajna »Isus Krist« zahtijeva previše od 
čovjeka koji nije usidren u vjeri. Već u 
ranoj povijesti kršćanstva pokušali su tom 
tajnom ovladati tako što se nisu osvrtali 
na »Isusa«, te su naglašavali samo »Kri- 
sta«: to je monofizitizam; ili tako što su 
»Isusa« posve odijelili od »Krista«, te sva- 
kome od njih pridavali zasebno opstoja- 
nje: to je nestorijanizam. 


6. Pavao se nakon svoga obraćenja zadu- 
bio u tajnu Kristovu. Tko je, po Pavlovu 
mišljenju, Krist? — »Krist je slika nevid- 
ljivoga Boga, Prvorođenac prije svakog 
stvorenja. Jer u njemu je bilo sve stvo- 
reno. On je prije svega, i po njemu sve 
postoji. — On je glava svoga tijela, Crkve. 
— On je »sve i u svemu«. (Usp. Kol. 1; 
Fil. 2; Kol. 3, 11) 


7. Pisac (sastavljač) prve poslanice Titu 
kaže o Kristu: »On je ljubav Božja prema 
čovjeku, koja je postala vidljiva i opiplji- 
va!« (Tit. 3, 4) 


8. Muhamed vidi u Isusu Kristu proroka, 
proroka koji je već u kolijevci govorio, ali 

on niječe da bi tko Boga mogao bilo gdje 
vidjeti ili naći, osim u Alahu. »Anđeli re- 
koše: "O Marijo, Alah ti svojom riječi po- 
ručuje veselu vijest: Njegovo ime treba 
biti Mesija, Isus, sin Marijin, koga se časti 
u ovom i u drugom svijetu, on je jedan od 
onih koji su Bogu bliski? — Mesija, sin 
Marijin, bio je samo prorok; sigurno, drugi 
proroci prije njega su umrli. I njegova 
majka je bila ljubiteljica istine. — Doista, 
nevjerojatni su oni koji kažu: *Alah nije 
nitko drugi nego Mesija, sin Marijin", dok 
je Mesija ipak samo rekao: "O djeco Izra- 
elova, klanjajte se Alahu mojemu i va- 
šemu Gospodinu.'« (Koran, sura 3, 46; sura 
5, 76; 5, 73) 


9. Franjo Asiški — a s njime kršćanski 
srednji vijek Zapada — odgovara na pita- 
nje Kristovo više životom nego riječima: 
»Ti si Sin živoga Boga.« 


10. Voltaire je govorio Kristu: »Isuse, ti 
moraš biti moj jedini učitelj.« 


11. A Nietzsche: »S malo tolerancije moglo 
bi se izrazom Isus označiti — slobodan 
duh.« 


12. Heine pak: »Svagdje, gdje god veliki 
Duh izgovara svoje misli, jest Golgota.« 

13. Krist postavlja pitanje i današnjim lju- 

dima. A kako odgovaraju ljudi današnjice? 

Ne mnogo drugačije nego u vrijeme Kri- 

stovo. U jednoj anketi o Isusu dali su ljudi 

svih doba starosti slijedeće i slične odgo- 

vore: 

— Nenormalan čovjek, 

— Meni nije još ništa rekao, 

— Čovjek kao i drugi 

— Liječnik 

— Čovjek sa socijalnim idejama koje su 
prikladne i za 20. stoljeće 

— Krivotvorena povijest 

— Isus Krist je stvarnost — Sin Božji 

— Novi čovjek, nada 

— On je htio ispuniti volju Očevu, čovje- 
čanstvu donijeti otkupljenje. 
(Vidi: »Jesus von Nazareth«, Griine- 
wald Materialbiicher, str. 15—27) 


14. I u svakidašnjici djeluje lik Kristov 
uzbudljivo. Mnogi pokreti obnove u ime 
Isusovo dokazuju da njegov lik uvijek iz- 
nova iznenađuje, očarava, privlači. Neri- 
jetko se na autima može čitati štampana 
ponuda: »Ako je tvoj Bog mrtav — uzmi 
moga! Isus živil« A kod američke mladeži 
postoji krilatica »Isus je 'tu'«! 


15. A kako na pitanje Kristovo »Što vi mi- 
slite, tko sam ja?« odgovaraju ljudi koji 
su mnogo trpjeli i duboko ljubili? 


16. Krist kao velika ponuda ljubavi Božje 
ljudima progovara u prvom redu onima 
koji su kroz trpljenje sazreli i onima koji 
su u ljubavi duboko ukorijenjeni. Ako ta- 
kvi ljudi susretnu Krista, odgovaraju iz- 
vanredno duboko na njegovo pitanje »Što 
vi mislite, tko sam ja?« 


17. Gandhi je tvrdio: »Duhu se Kristovu 
nitko ne može oduprijeti!« 


18. Rabindranath Tagore je molio: »Učite- 
lju Isuse, u Evropi više nema mjesta za 
tebe. Dođi, nastani se kod nas u Aziji, u 
Budhinoj zemlji. Naša srca su zatočena u 
žalosti, Tvoj dolazak će nas osloboditi.« 


19. Dostojevski je, kad je nakon pet godina 
napustio radni logor u Sibiriji, napisao: 
»Ja sam dijete ovog stoljeća, dijete nevjere 
i sumnji; to sam do današnjeg dana, i to 
ću ostati do groba. Kakve sve muke nisam 
pretrpio, i trpim još uvijek, radi svoje žeđi 
za vjerom koja je u mojoj duši to jača što 
više dokaza govori protiv nje. No Bog mi 

je katkada ipak darovao trenutke potpuna 
mira: To su trenuci u kojima ljubim i svje- 
stan sam da drugi mene ljube; u takvim 
trenucima ispovijedam svoj Credo. Taj je 
Credo vrlo jednostavan: vjerovati da nema 
ništa ljepše, dublje, simpatičnije, pamet- 
nije, herojskije i savršenije od Krista. Lju- 
bomornom ljubavlju kažem tada sam sebi: 
ne samo da takvo nešto ne postoji nego 
nikad više ni neće postojati. Još više: kad 
bi mi netko dokazao da je Krist izvan isti- 
ne, tada bih ja prije pristao uz Krista nego 
uz istinu.« 


20. Kao što Krist nas pita: »Za koga me 
vi držite?«, tako želimo i mi njemu posta- 
viti pitanje: »A što kažeš ti sam o sebi?« 
A on nam ne ostaje dužan odgovora: »Ja 
sam kralj, ali ne zemaljski kralj. Ja sam 
sin Čovječji. Ja sam kao zaručnik u čijoj 
blizini se svatko raduje. Ja sam spasenje 
svijeta. Ja sam svjetlo ljudi. Ja sam Put, 
Istina i Život. Ja sam sudac. Ja sam vaš 
osloboditelj, vaš učitelj, vaš sluga. Ja sam 
vaša duhovna hrana koja vam daje da ži- 
vite i dalje preko smrti. Ali točno upoznati 
tko sam ja može samo Otac.« (Usp. Iv. 18, 
33—38; Mk. 14, 62; Mt. 9, 15; Iv. 3, 17; Iv. 
8, 12; Iv. 14, 6; Iv. 5, 22; Iv. 8, 36; Iv. 13, 
12—15; Iv. 6, 35 i 50; Mt. 11, 27) 

21. Sa svojim propovijedanjem o aplosut- 
noj ljubavi Isus je jedinstvena pojava u 
povijesti cijelog čovječanstva. Ni prije ni 
poslije nije ni jedan osnivač religije kao 
ni jedna religija naviještala bezuvjetnu, 
jedinstvenu i bezgraničnu ljubav kao Krist. 
Krist propovijeda ljubav radi ljubavi, lju- 
bav je sve u njegovu propovijedanju. 


22. Muhamed naviješta: »Vjeruj u Alaha i 
u sudnji dan! — Budi zahvalan i poslušan 
Alahu!« Bezuvjetna i sveobuhvatna ljubav 
Koranu je nepoznata. 


23. Zaratustra naviješta monoteizam, ali 
njegov je Mudri Gospodin učitelj i sudac: 
mazdaizam je religija zakona. Mazdaizam 
i parsizam strogo paze na vanjsku — kult- 
Sku čistoću. Zaratustra je u službi zakona 
principijelno netolerantan. — Isusova je 
religija milost i ljubav, Isus je pun ljubavi 
također i prema onima koji drugačije vje- 
ruju (usp. Iv. 4), za Isusa je odlučujuće ono 
što je u čovjekovoj nutrini. (vidi: Mt. 15, 
18—20). 


24. Budha se kao »pokazatelj puta« trudio 
pokazati ljudima put iz egzistencijalnoga 
zla, iz prisilnog lanca ponovnog rađanja u 

individualnu formu života; trudio se poka- 
zati put otklanjanja »trpljenja«, i to po 
stupnjevima: etičko-asketska stega, poni- 
ranje, prosvjetljenje. Pra-budizam smatra 
međutim da se spasenje postiže ulaskom u 
nirvanu, u jedno nepersonalno i besvjesno 
mirovanje. — Isusova religija usmjerena 
je na Boga Oca koji se u ljubavi brine za 
ljude (usp. Lk. 15). Spasenje koje nam 
Krist nuđa milosna je ljubav Oca koji nas 
privlači k sebi. 


25. Konfucije (Kung-tse: »učitelj Kung«) 
naviješta vjeru u vječni zakon svijeta pre- 
ma ikojem čovjek treba djelovati. Konfuci- 
je ne naviješta otkupljenje, nego ispravno 
djelovanje. O ljubavi prema Bogu i bliž- 
njemu nema kod Konfucija ni spomena. 
Kod Isusa nije, kao kod učitelja Kunga od- 
lučujuće ispravno ćudoredno držanje, nego 
odnos ljubavi prema Bogu. (Usp. Mt. 22, 40) 


26. Što nam kaže povijest o Kristu? — Ta- 
kozvana »Istraživanja Isusova života« htje- 
la su umjesto »dogmatskog Isusa koji ima 
dvije naravi« (bio je Bog i čovjek) staviti 
u prvi plan historijskog Isusa, — jer da je 
taj za modernog čovjeka prikladniji. »Pos- 
ljedica toga je bila da je svaka slijedeća 
epoha novo-vijeke teologije otkrila u Isusu 

svoje ideale. U njemu su otkrili prijatelja 
ljudi, umjetnika, mudroga učitelja ćudo- 
rednih ideala, prijatelja siromašnih, revo- 
lucionara, i tome slično. Duga je i pro- 
mjenljiva povijest istraživanja Isusova ži- 
vota, počevši od Reimarusa preko D. F. 
Straussa, F. Schleiermachera, E. Renana, 
A. von Harnacka, pa do danas. Budući da 
je i u znanostima sve moguće, poricao je 
među drugima A. Drews početkom ovog 
stoljeća dapače i povijesnost Isusa, i jed- 
nostavno ga proglasio čistim mitom. U me- 
đuvremenu se to danas opet javlja u još 
samo zastarjelim komunističkim priručni- 
cima.« (W; Kasper, »Einfiihrung in den 
Glauben«, str. 44.) 


27. Marksist Ernst Bloch rekao je: »Kri- 
sta su pokušali rastopiti u čiste legende, 
kao Mojsija ili Wilhema Tella. Ljudi se 
mole djetetu koje je rođeno u staji... 
Pri tom je staja zbiljska. Jedno, tako pri- 
prosto porijeklo osnivača ne izmišlja se. 
Priča nikad ne ocrtava bijedu, i to bijeđu 
koja se nastavlja čitava života. Staja, sto- 
larev sin, zanesenjak među priprostim lju- 
dima i na koncu vješala — to je građeno 
iz povijesnog materijala, a ne iz zlatnoga; 
a priče tako vole zlatni materijal.« (E. 
Bloch, Das Prinzip Hoffnung III, str. 1482) 

28. U spisima Josipa Flavija nalazimo naj- 
starije izvankršćansko svjedočanstvo o Kri- 
stu (oko god. 94.). Doduše, do nedavno je 
bio poznat samo jedan krivotvoreni tekst. 
Stručnjaci naših dana vjeruju da su pro- 
našli izvorni tekst: »U ono vrijeme živio je 
mudar čovjek po imenu Isus. On je provo- 
dio primjeran život, i bio je poznat zbog 
svoje nauke i dobrih djela. Mnogi od Žido- 
va i od drugih naroda bili su njegovi uče- 
nici. Pilat ga je osudio na raspeće i smrt, 
ali oni koji su bili njegovi učenici nisu za- 
pustili njegove nauke. Oni pripovijedaju 
da im se on tri dana nakon raspeća pojavio 
i da živi. Možda je on Mesija o kome su 
proroci izrekli prekrasne stvari.« 


29. Isus je čovjek, i ništa što je ljudsko ni- 
je mu tuđe: »Ništa što je ljudsko, nije tuđe 
tom Isusu: i k njemu pristupa Sotona, na- 
pasnik. Tegoba dana umara i njega, tako 
da liježe otraga u čamac i tako tvrdo spa- 
va da ga nisu mogli probuditi ni snažna 
oluja, ni voda koja je ispunjala čamac. (Mk. 
4, 37. slj.). On je gladovao (Mk. 4, 2; Mk. 11, 
12), i žedan je bio (Iv. 19, 28). Promatraju- 
ći grad Jeruzalem, i prilikom smrti prija- 
telja Lazara plače (Lk. 19, 41; Iv. 11, 35). 

Žalostan je i plaši se (Mt. 26, 37). Njegova 
duša postaje do smrti žalosna (Mt. 26, 38). 
Pretrpio je i smrtni strah (Lk. 22, 24). Isus 
nije mračnjački asket. Otvoren je za rado- 
sti svijeta, i ne odbija kad ga zovu na goz- 
bu. Zavidnici ga radi toga nazivaju izjeli- 
com i pijanicom (Mt. 11, 19; Lk. 7, 35). 
Imao je ljude koji su mu bili bliski, kao 
svoga 'prijatelja' Lazara i njegove sestre 
Mariju i Martu (Iv. 11, 11), u čiju je kuću 
rado zalazio (Lk. 11, 38, 42; Iv. 11, 17). Ne 
ustručava se, nasuprot praksi rabija, uzeti 
u svoju pratnju žene koje se za njega bri- 
nu: Mariju Magdalenu, Ivanu, ženu upra- 
vitelja Herodova Huze, Suzanu i mnoge 
druge, koje su mu služile svojom imovi- 
nom.« (Lk. 8, 3). (Usp. J. R. Geiselmann, 
»Die Frage nach dem historischen Jesus«, 
str. 202). 


30. Isus je Židov. Cjelokupna njegova oso- 
ba, njegovo mišljenje, govor i djelovanje 
obilježeni su njegovom židovskom okoli- 
nom. I sigurno je da je zajednica »djece 
svjetlosti« iz Kumrana imala utjecaja na 
njegov život. Pa ipak je Isusov nastup »na- 
stup izabranoga i pozvanoga navjestitelja 
radosti i zaručnika. Ono što Isusa najjasni- 
je dijeli od farizejizma i od Esena, jest nje- 
gova nadmoć nad zakonom: njegovo se me- 


16 


sijanstvo očituje u neposrednu primanju 
zapovijedi od Oca, i najviše zasvjetljuje 
onda kad on traži i nalazi izgubljeno i od- 
bačeno u Izraelu (Mt. 10, 6; 18, 22 slj.). Ne- 
beski Otac želi da njegova ljubav bude ne- 
ograničena i neiscrpna u prvom redu i 
upravo za one koji su izgubljeni.« (J. R. 
Geiselmann, »Die Frage nach dem histori- 
schen Jesus«, Str. 210). 


31. »Isus ne ograničuje svoj nauk, poput 
rabina, samo na prostor sinagoge. On po- 
učava na svom putovanju kroz Galileju, 
na obalama Genezaretskog jezera. I njego- 
va okolina je potpuno ne-rabinska: to su 
carinici i grešnici, žene i djeca. Njegov na- 
čin poučavanja isto je tako protivan rabin- 
skom. Njegova se pouka ne ograničava sa- 
mo na tumačenje teksta sv. Pisma (Lk. 4, 
18 slj.; Mt. 5, 17—48); on dapače prokla- 
mira volju Božju, i to tako da je ne poku- 
šava zaobići Zakonom (Mt. 5, 21—48). On 
apelira na iskustvo iz prirode, iz svako- 
dnevnog života ljudi. Njegove mudre izre- 
ke su zorne i jednostavne; on upućuje na 
sol koja postavši bljutava gubi svoju sna- 
gu i biva stoga bačena (Mt. 5, 13); pokazuje 
grad na gori koji se ne može sakriti, svje- 
tlo koje se ne stavlja pod varićak (Mt. 5, 

14). Govori kako je beskorisno brinuti se 
previše, budući da svom životu ne može- 
mo ništa nadodati. (Mt. 6, 27; usp. Mt. 6, 
34).« (Usp. J. R. Geiselmann, »Die Frage 
nach dem historischen Jesus«, str. 213). 


32. »Isto tako su i njegove prispodobe zor- 
ne, zato i tako pristupačne. Pismoznanci su 
prispodobama htjeli razjasniti smisao jed- 
nog teksta sv. Pisma; za Isusa su pak one 
sredstva kojima svojim slušačima zorno 
pokazuje u čemu je bit Božjeg gospodstva. 
U tim je prispodobama zahvaćena: bit i 
stvaralaštvo, sve bogatstvo ljudskog život- 
nog iskustva. Isus promatra ptice nebeske 
(Mt. 6, 26; Lk. 12, 24) koje ne siju i ne ža- 
nju, pa ipak ih Otac nebeski hrani. Proma- 
tra poljske ljiljane i njihov rast, ljiljane 
koje njihov Stvoritelj tako bogato oblači, 
da i Salamon u svem svojem sjaju mora 
prema njima potamniti (Mt. 6, 26—30); on 
promatra smokvu kako tjera listove (Mk. 
13, 28). Promatra sijača kako sije sjeme 
(Mk. 4, 4—9; Mt. 13, 1—8). Gleda oblake 
kako se dižu sa zapada i nagoviještaju do- 
lazak kiše, u vjetru s juga pak vidi navje- 
stitelja vrućine (Lk. 12, 55). Promatrao je 
munju koja zasvijetlivši na istoku obasja- 
va čitavo nebo do zapada (Mt. 24, 27), sun- 
ce koje izlazi dobrima i zlima, kišu koja 


18 


svima donosi blagoslov (Mt. 5, 45). Isus po- 
zna razornu snagu rđe i moljaca (Mt. 6, 19), 
i nisku cijenu vrabaca (Mt. 10, 29). Proma- 
trao je lutajuće pse kako ližu rane siroma- 
šnim prosjacima koji leže uz puteve (Lk. 
16, 21). Sva ta promatranja uzima on u 
svoje prispodobe, da bi Božanske istine uči- 
nio zornima.« (Usp. J. R. Geiselmann, »Die 
Frage nach dem historischen Jesus«, str. 
213—214). 


33. »U njegovim je prispodobama zahva- 
ćen i cijeli ljudski život: otac koga njegovo 
dijete moli za kruh ne daje kamenje; i ako 
zaželi ribu, ne daje mu zmiju; ako bi htje- 
lo jaje, ne daje mu štipavca (Mt. 7, gi 
paral. mjesta). Isus promatra ženu dok mi- 
jesi kruh i zapaža kako u tri mjere bra- 
šna stavlja samo malo kvasca i kako se za- 
tim sve tijesto ukvasi (Mt. 13, 33). Njemu 
je poznat težački posao seljaka (Mt. 13, 
1—30) i nevolja udovice koja teži za svo- 
jom pravdom (Lk. 18, 2—5), promatra lju- 
de kod žrtvene blagajne: zapaža kako bo- 
gati bacaju mnogo u blagajnu, a siromašna 
udovica samo jedan novčić, te tako jedni 
daju od svoga suviška dok sirota daje sve 
što ima (Mk. 12, 41—44). On zna kako je to, 
kad se gospodar vraća kući i traži račun 
od svojih slugu, te pošteni rad dobiva za- 

služenu plaću, a lijenost biva kažnjena (Mt. 
25, 13—30). On uočava besposlene kako sto- 
je na trgu i traže posao, promatra posjed- 
nika vinograda kako se u svako doba dana 
pojavljuje na trgu da ih unajmi, a na ve- 
čer isplaćuje nagrade (Mt. 20, 1—10). A ako 
se radi o gradnji, tesarov Sin znade da pri- 
je svega treba načiniti točan proračun tro- 
škova; on je naime vidio pokoju građevi- 
nu koja nije mogla biti dovršena jer je po- 
nestalo novca, tako da se oštećeni morao 
bojati izrugivanja (Lk. 14, 28 slj.). U prvom 
redu važni su čvrsti temelji na koje kuća 
treba biti postavljena, inače bi oluje i ne- 
vrijeme mogle prouzročiti katastrofe (Mt. 
7, 24—27). Ni politika nije tom učitelju 
strana: bolje je sporazumjeti se u miru 
nego se upustiti u rat s nadmoćnijim pro- 
tivnikom. Poznato mu je također da kne- 
zovi podjarmljuju svoje narode, a veli- 
kaši vladaju nad njima (Mt. 20, 25).« (Usp. 
J. R. Geiselmann, »Die Frage nach dem hi- 
storischen Jesus«, str. 214—215). 


34. »Ta iskustva koja već svaki čovjek po- 
sjeduje, ili ih u svako vrijeme može steći, 
pomažu Isusu da dođe u neposredni kon- 
takt sa svojim slušačima. Stoga ih odmah 
na početku može povući u svoje propovi- 
jedanje, time što ih oslovljava: Tko je me- 

đu vama? (Mt. 12, 11). Koji čovjek od vas? 
(Lk. 15, 4). Što mislite? (Mt. 18, 12; 21, 28). 
To bogato iskustvo, ta mudrost života služi 
mu kao sredstvo propovijedanja o kraljev- 
stvu Božjem. A jedinstveno je u tim pri- 
spodobama to što njima on pred svojim 
slušačima ujedno ocrtava sudbinu svoje 
poruke kao i svoju vlastitu sudbinu.« (Usp. 
J. R. Geiselmann, »Die Frage nach dem hi- 
storischen Jesus«, str. 215) 


35. Isus uvijek iznova naziva sebe »Sinom 
čovječjim«. Ta riječ u evanđeljima dolazi 
oko sedamdeset puta. Najvjerojatnije ta 
riječ, kao »kristološka počasna oznaka«, 
potječe od samoga Krista. Otvoreno se Isus 
priznaje Sinom čovječjim, kao i Mesijom, 
tek na koncu svoga života, pred sudom. 
(Mk. 14, 62; Mt. 26, 24) 


36. »S tvrdnjom da je on Sin čovječji, po- 
vezuje Isus s jedne strane izrazite izjave 
kao što je tvrdnja da ima moć i vlast opra- 
štanja grijeha (MK. 2, 20), da je gospodar 
subote (Mk. 2, 28), da će jednoć sjediti 
s desne Bogu i pojaviti se na oblacima ne- 
beskim kao sudac svijeta (Mk. 8, 38; 13, 26; 
14, 62; Mt. 24, 27, 39, 44). S druge pak 
strane povezuje te svoje oznake s izjava- 

ma o jednostavnosti: Sin čovječji nema 
gdje skloniti svoje glave (Mt. 8, 20), i time 
je siromašniji od lisica koje imaju svoje 
rupe, kao i od ptica koje imaju svoja gni- 
jezda (Lk. 9, 58). On nije došao da mu se 
služi (Mt. 20, 28); bit će izručen ljudima 
(Lk. 9, 44); mora mnogo trpjeti i bit će ubi- 
jen (Mt. 20, 18). Time što Isus svoje oznake 
usko povezuje s trpljenjem, on upućuje 
svoje učenike u čemu je zapravo njegova 
mesijanska zadaća. Originalno je u tom 
označivanju sama sebe to da Isus dosadaš- 
nju suverenost lika Sina čovječjega koji 
treba doći kao sudac svijeta povezuje s 
oznakama ponižena lika koji trpi i pove- 
zuje se s onima koji se žrtvuju. Čini se da 
je Isus liku 'Sina čovječjega' pridodao no- 
ve crte Izaijina Sluge Božjega, što osobito 
dolazi do izražaja u nagoviještanju njegova 
trpljenja. Sin čovječji mora kao Božji slu- 
ga proživjeti svoj zemaljski život. S time 
stoji također u uskoj vezi tajna Mesije kod 
sinoptika: budući da je Isus nepoznati i 
neotkriveni sluga Božji, mora njegova me- 
sijanska tajna za javnost ostati za sada 
skrivena. (J. R. Geiselmann, »Die Frage 
nach dem historischen Jesus«, str. 223.) 

37. Da li je Isus Mesija? »Njegovo je dje- 
lovanje mesijansko. Ako se pak pojavljuje 
ime Mesija, uvijek to biva tuđim ustima, 
kao na primjer Petrovim (Mt. 16, 16; Lk. 
9, 21). Isus tada većinom zapovijeda da se 
o tome šuti — očito zbog toga jer se boji 
da time ne bi pobudio kod naroda političke 
nade. Te političke nade oživljuju kod na- 
roda kad ga je narod htio učiniti Kraljem 
(Iv. 6, 15). Umjesto toga Isus interpretira 
svoj mesijanski odnos likom Sina čovječ- 
jega koji trpi (Mk. 8, 31; Lk. 9, 22). Otvo- 
reno priznaje da je Mesija tek pred sudom 
Velikog vijeća, kad na pitanje Kaife da li 
je on Mesija, Sin Blagoslovljenoga, odgo- 
vara: Ja jesam (MK. 14, 61 slj. i paral. mje- 
sta). Optužen pred upraviteljem Poncijem 
Pilatom da buni narod, i da se izdaje za 
kralja-Mesiju; upitan od Pilata da li je on 
kralj Židovski, odgovara Isus: "Ti kažeš' 
(Mk. 15, 2 i paral.), "Da, ja jesam kralj" 
(Iv. 18, 37).« (Usp. J. R. Geiselmann, »Die 
Frage nach dem historischen Jesus«, str. 
231.) 


38. »Isus je jedini Sin Božji (Mk. 12, 1—12). 
Čovjeku Isusu kao Sinu nema među lju- 
dima jednakoga, svojom voljom stoji iznad 
anđela, i samo ga Otac nadvisuje (Mk. 18, 

32); *'veći je od Salomona (Mt. 12, 41; Lk. 
11, 32), 'on je više od hrama! (Mt. 12, 6), 
"više je od anđela nebeskih koji njemu 
služe? (Mk. 13, 27). To njegovo priznanje da 
je Sin Božji Isus nagovještava svojim dje- 
lovanjem, time što si uzima pravo opraštati 
grijehe (Mt. 9, 6; Mk. 2, 5; LK. 5, 20). Pi- 
smoznanci to naslućuju, i svoje slutnje iz- 
ražavaju pitanjem: "Tko može opraštati 
grijehe, osim jedinog Boga!" (Mk. 2, 7; Lk. 
5, 21). Taj jedinstveni odnos između Oca 
i Sina dolazi do izražaja u 'ivanovskom' 
logionu (Mt. 11, 27; Lk. 10, 22): "Nitko ne 
poznaje Sina, osim Oca, i nitko ne pozna 
Oca osim Sina" Tajna je Sina prema tome 
tako velika da samo spoznaja Boga Oca 
može dostajati da bi se ona iscrpno mogla 
otkriti — kao što je i tajna Očeva tako 
nedokučiva da opet samo Sinova spoznaja 
dostaje da bi se mogla upoznati. Sinova 
spoznaja je prema tome jednaka Očevoj.« 
(Usp. J. R. Geiselmann, »Die Frage nach 
dem historisehen Jesus«, str. 226.) 


39. »Isus Krist je uskrsnuo! Uistinu, On oje 
uskrsnuo!« Tako su se kršćani stoljećima 
pozdravljali! Već najstariji Credo (vjero- 
vanje) Crkve glasi: »Krist je prema Pismi- 
ma umro za naše grijehe, bio je pokopan, 

treći je dan uskrsnuo suglasno Pismima, 
ukazao se Kefi (Petru), a potom dvanaesto- 
rici apostola.« Sveti Pavao dodaje da se 
Krist ukazao grupi od pet stotina braće, 
Gospodinovu bratu Jakovu, svim apostoli- 
ma zajedno i konačno njemu samome.« (1 
Kor. 15, 3—9). Svjedočanstva i izvještaji su 
jednoznačni i jasni: »Krist je uskrsnuo! 
Uistinu, on je uskrsnuo!« I zato naša vjera 
u njega nije ludost. 


40. »Tek sada (nakon uskrsnuća) u svjetlu 
njegova novog života i po iskustvu njegova 
Duha posatlo je učenicima jasno da je Bog 
— a bio je to ipak pravi Bog! — od po- 
četka bio s njim, i kako čvrsto je on, čita-' 
vom svojom osobom, stajao i stoji za Boga 
sama i za ljude. 


Tek sada je postalo jasno kako upravo križ 
nije događaj prokletstva, nego je sam do- 
gađaj spasenja, te kako je snjime već za- 
počelo kraljevstvo Božje pomirenja, slo- 
bode, pravde, ljubavi i mira. 


Tek sada dobiva njegova osoba definitivno 
i jedinstveno značenje za sve koji se vje- 
rujući prepuštaju njemu.« (Usp. Hans 
King, »Was in der Kirche bleiben muss«, 
str. 33.) 

41. »Tek sada (nakon uskrsnuća) prenose 
se na njega različite titule i predodžbe svi- 
jeta (osobito o njegovoj preegzistenciji 1 
postegzistenciji) i po njemu dobivaju svoje 
značenje: on je Krist, Mesija, Pomazanik 
Božji, Božja Riječ koja je tijelom postala, 
Sin Božji, konačna Božja objava. 


'Tek sada ispovijedanjem njega nastaje za- 
jednica vjernika — Crkva, koja nosi nje- 
govo ime i koja je nošena njegovim Du- 
hom, Duhom Svetim: to su oni koji su 
krštenjem u njegovo ime izdvojeni i sje- 
dinjeni u gozbi Njemu na spomen. 


Tako je od navjestitelja Poruke postao Na- 
viještani: on sam je sažetak i konkretna 
punina poruke o Božjem kraljevstvu, on 
sam je kršćanska poruka. On sam je dakle 
ono po čemu se raspoznaje što je kršćan- 
sko, On sam je duša Crkve: On sam i sve 
i sve što je s njime dano jest ono što u 
Crkvi mora ostati.« (Usp. Hans King, »Was 
in der Kirche bleiben muss«, str. 34.) 


42. Krist je Riječ Božja koja je čovjekom 
postala. ON je Božja poruka čovjeku. ON 
je Evanđelje. ON je Božja otkupiteljska 
Riječ nama progovorena. ON nam je dao 
poruku ljubavi, mira i radosti. 

43. U naše se vrijeme govori o »Stvari Isu- 
sovoj«. Bez sumnje vrlo je važno stalno 
se udubljivati u »centralnu brigu«, u ono 
što je središnje u poslanju Kristovu. A cen- 
tralno u poslanju Kristovu jest klanjanje 
Ocu; to da svi ljudi priznaju Boga; pre- 
danje svih ljudi Bogu; uspostavljanje no- 
voga poretka ljubavi između Boga i ljudi, 
a to znači otkupljenje, oslobođenje, prava 
i konačna sloboda. »Isusova stvar« je, go- 
voreći riječima Evanđelja, naprosto »Kra- 
ljevstvo Božje« — »Kraljevstvo nebesko«. 


44. »Novozavjetna egzegeza, koja je ovdje 
najpozvanija da bude pitana, usprkos sve 
svoje mnogoglasnosti ne ustručava se dati 
jednoznačan odgovor: u pravom smislu 
'Isusovskom' ("Isusovom stvari') treba sma- 
trati neobičnu slobodu Isusovu. Kod toga 
treba svaku riječ te definicije uzeti ozbilj- 
no, ako želimo da jedan teološki izri- 
čaj ne bude zamijenjen nametljivim pri- 
željkivanjima i suvremenim nesporazumi- 
ma. Nije riječ o tome da je 'sloboda*' na- 
prosto bila ili je još sada stvar Isusova; 
nego treba govoriti o njegovoj slobodi. 


Stvarnost osobite slobode Kristove je ne- 
pobitna i mnogostruko posvjedočena. Tako 
nema sumnje da su proces i heretička smrt 
neposredne posljedice Isusove slobode, ka- 

ko se ona očitovala u njegovu ponašanju 
(prestupanje zakona) i u njegovu propovi- 
jedanju (kritiziranje Tore). Njemu svoj- 
stvena djela u njegovu propovijedanju ko- 
mentiraju tu slobodu.« (J. Nolte, u »Jesus 
von Nazaret«, str. 219—220.) 


45. »Isusova kritika zakona, koja je za po- 
sljedicu imala njegovu smrt, temeljna je 
datost i Pavlove nauke o otkupljenju, koja 
Isusovu slobodu i križ tumači kao ideolo- 
giju slobode i križa. 

U velikim sklopovima: Zakon i Evanđelje, 
Slovo i Duh, Tijelo i Duh, Smrt i Život, 
biti-Sluga — biti-Sin, stalno se ponavlja 
neprestana tema kršćanske slobode.« (Isti 
autor, str. 220.) 


46. »Daljnja crta osobite Kristove slobode 
jest otvorenost za čovjekovu zbilju. Takva 
otvorenost, to biti-slobodan-za-druge, pod 
imenom ljubav kao stvar Isusova uvijek je 
bila izražena i naglašena kao centar nje- 
gova propovijedanja, i naprosto kao kr- 
šćansko Evanđelje. Takova ljubavlju odre- 
đena i konačno razapeta sloboda, nazna- 
čuje da se razlikuje od opće-svjetske slo- 
bode. Sloboda Isusova, koja ne traži i ne 
brani vlastitu slobodu, nego gleda da bude 

slobodna i otvorena za druge, nadilazi stra- 
hote jedne slobode koja se pokušava iz- 
boriti srdžbom, osvetom i borbom. Tako 
Isusova sloboda otkupljuje" najveću ljud- 
čl Za upravo slobodu.« (Isti autor, str. 


47. »Historijski nalaz je jasan. Isusova slo- 
boda, njegova sigurnost, otvorenost i lju- 
bav temelje se na vjeri u Boga, koga on 
naziva Otac. Taj se Otac milostivo zauzi- 
ma za grešnike, brine se za tuđince, daje 
kišu dobrima i zlima. On utjelovljuje mi- 
lost i praštanje, koji se opet javljaju u si- 
gurnosti, jakosti, otvorenosti i ljubavi. No- 
vozavjetni tekstovi posreduju historijsku 
vjerodostojnost da Isus po molitvi saobraća 
s *'Ocem' i da formalno živi u njegovoj sje- 
ni.« (Isti autor, str. 222.) 


48. Krist svoje propovijedanje započinje 
time što nas poziva na ispravljanje kursa 
našega života: »Promijenite se: Bog vam 
se u svojoj brizi za vas približava.« On 
nas poziva da iziđemo iz svoga sebičnoga 
i uskogrudnoga duha (usp. Mi. 4, 17). »Kra- 
ljevstvo Božje«, »Gospodstvo Božje« — 
Isusova središnja briga — jest novi pore- 
dak u Božjoj ljubavi. Riječ je o konačnom 

poretku, o vječnom gospodstvu Božj em ko- 
je je započelo već sada na ovom svijetu 
i u našem vremenu. To je eshatološko Bo- 
žje gospodstvo koje je već započelo »usred 
ovoga vremena« — a da se Izrael nije na- 
novo politički konstituirao. 


Isusovo propovijedanje nosi oznaku nenad- 
mašive žurbe: »Kairos, (pravo vrijeme) je 
tu.« (Lik. 12, 56) 


49. Neki je pismoznanac jednom zgodom 
upitao Krista što je u njegovu propovije- 
danju najvažnije, a Krist je odgovorio: 
Ljubiti Boga i ljude (Mt. 19, 183—19; Mk. 
10, 13—16; Lik. 18, 15—17). — Jednom dru- 
gom zgodom pak kaže da je njegova hrana, 
dakle njegov život, u tome da ispunja Oče- 
vu volju. — Njegovi će se učenici — prema 
Kristovim riječima — raspoznati po tome 
što se oni međusobno ljube i poslužuju i 
jedno su u jedinstvu Božje ljubavi. — U 
odnosu ljubavi stoji čovjek pred Bogom 
“kao dijete pred svojim roditeljima: bez 
prava (na nešto), bespomoćno, ali u potpu- 
nom povjerenju: i tko u tom držanju ma- 
log djeteta ne stoji pred Bogom, neće ući 
u zajednicu s Bogom koju nam je Krist 
kao novi poredak ljubavi svojim otkuplje- 
njem zaslužio. 

950. Moral što ga Krist propovijeda prekida 
s predodžbama i uredbama njegova naroda 
i uopće tadanjeg svijeta: on naviješta pr- 
venstvo unutarnjega, duhovnoga u čovjeku 
— ljubav; njegov moral zahvaća cjelovitu 
osobu; on ne pozna razliku osoba pred Bo- 
gom, te se s poštovanjem odnosi prema 
svakom pojedincu; u njegovu moralu na- 
lazimo pozitivan stav prema svemu što po- 
stoji; on nam naviješta unutarnju slobodu 
koja je dar istine; temeljna melodija nje- 
gova morala jest radost; On nam očituje 
volju Očevu da budemo kao jedna obitelj; 
cilj je propovijedanja nutarnja i vanjska 
radost. 


51. Krist i njegovo propovijedanje ostaje 
po njegovoj Crkvi prisutno u svakom vre- 
menu. Konačno naš Krist jest Krist koga 
mi danas i sada doživljavamo, Krist kojega 
nam Crkva predlaže i nudi: »U najmanju 
je ruku sigurno da se Crkva prvih stoljeća 
smatrala djelom Kristovim. Kršćani su bili 
— s pravom — potpuno uvjereni da su 
nauka i djela Kristova, zajedno s njegovim 
uskrsnućem, učinili i bili uzrok tome da je 
Crkva nastala. Isto tako postojala je čvrsta 
vjera da Crkva u očitovanjima svoga živo- 
ta nije samu sebe utemeljila i određivala, 

nego je bila uvjerena da smije činiti samo 
ono što je Krist htio. Ona nije nasljednica 
ravnopravna Kristu; ona je podložna nje- 
govoj riječi i nalogu. Iz toga također sli- 
jedi — kao što pokazuju Djela apostolska 
i poslanice — da svako djelo Crkve i no- 
sioca službe u njoj, nije "automatski i djelo 
Kristovo, nego da svako djelo Crkve treba 
podvrći sudu i zahtjevima Kristovim.« 
(Usp. K. Stelzer, »So war Jesus, so ist er«, 
str. 108—109.) 

POVELJA (MAGNA CHARTA) 
KRISTOVE NAUKE 


GOVOR NA GORI 


52. Pred Bogom — i u povezanosti s Bo- 

gom — u dobrom su položaju u životu, jer 

stoje bliže otkupljenju, ili su već otkuplje- 

njem zahvaćeni: 

— siromašni 

— ljudi koji trpe 

— blagi 

— oni koji traže Božji poredak 

— koji imaju razumijevanja za druge i 
znaju ih opravdati 

— koji su vjerni svojoj savjesti 

— koji se zalažu za mir 

— oni koji zbog svoje ljubavi i vjernosti 
prema Bogu i ljudima trpe i bivaju 
napadani. (Usp. Mt. 5, 3—10) 


53. U svijetu je loše ali ne zato što loši 
ostaju loši, nego što dobri nisu dovoljno 
dobri. Radi se o manjini koja hrabro i do- 
sljedno preuzima odgovornost: Budite sol 
i svjetlo svijeta — nemojte se skrivati u 
kukavičluk! (Usp. Mt. 5, 13—16; Lk. 14, 34; 
l1, 33) 

54. Da li je Krist bio revolucionar? Time 
što je ukazao na nepravdu, grdio licemjer- 
stvo, otkrio manjak ljubavi — svakako! 
Ali time da bi okrutno prouzročio kaos u 
društvu — nipošto! Nemojte misliti da sam 
došao ukinuti zakon i proroke. Ja ih želim 
sadržajem ispuniti i dovesti do savršen- 
stva! (Usp. Mt. 5, 17) 


55. Mnogo govoriti, glavno težište stavljati 
na vanjštinu, priskrbiti sebi ugled kod lju- 
di, sve to nema nikakve veze niti sa zajed- 
ništvom s Bogom, niti sa zajedništvom s 
Kristom. Ako je vaš duhovni stav tek vanj- 
ština i zavaravanje, onda vaš odnos prema 
Bogu i prema ljudima nije u redu! (Usp. 
Mt. 5, 20; 6, 1—6, 16—19) 


56. Kad kršćanska ljubav ne bi mogla više 
učiniti nego samo da druge ne ubija i ne 
pljačka, onda bi bila siromašna — i s obzi- 
rom na Boga bogohulna. Sestri ili bratu 
veći grubu riječ — već je to dosta velika 
izdaja. (Usp. Mt. 5, 21—22) 

57. Ako želiš poći Bogu, ne zaboravi da je 
mjesto gdje on želi da ga nađeš — čovjek. 
Nemoj misliti na Boga a da to bude na 

račun ljudi. I kad si na oltaru kod svetog 
čina, ne zaboravi ljubav prema ljudima. 
Ako je potrebno, napusti oltar da bi našao 
Boga u svojoj subraći ljudima. Najsvetiji 
hram Božji jest čovjek. Usp. Mt. 5, 23—24) 


58. U međuljudskim su odnosima dobrota 
i spremnost za pomirenje ono pametnije, 
uspješnije i ljubaznije. Potrudi se oko toga 
da se s drugima sporazumiješ i nemoj če- 
kati da bude kasno. Usp. Mt. 5, 25—26; 
Lk. 12:, 57—59) 


59. Besmisleni i neuredni seksualizam koji 
ne pozna nikakvih granica nije dostojan 
čovjeka i protivi se ljubavi. — I ne smije 
se preljub promatrati kao jedini prekršaj! 
Ljubav ima osjetljivije oči. Najvažnije je 
srce, i jedino srce; ako ono neuredno po- 
želi, već time može počiniti preljub! (Usp. 
Mt. 5, 27—28) 


60. Budi u svojoj ljubavi koja potječe od 
Boga bezuvjetan i ne štedi svoga egoizma! 
(Usp. Mt. 5, 29—30; Mk. 9, 43—48) 


61. Brak je suviše vrijedan a da bi smio 
ostati prepušten samovoljnim ljudskim mo- 
ćima. Obitelj je zdrava atmosfera u kojoj 
se čovjek može ispravno razvijati. Čovjek 
koji stoji u Bogu — kadar je potpuno se 
predati i.bez pridržaja. Vjernost .u ne- 

volji velik je dokaz ljubavi. Ja vam ka- 
žem: DA u braku (dana riječ vjernosti), 
jest DA za sav život. (Usp. Mt. 5, 31—32; 
19, 3—9; Lik. 16, 18; Mk. 10, 11—12) 


62. Pa ipak nadnaravna ljubav može čo- 
vjeka tako usavršiti da on u Božjem životu 
već sada i da ne stupa u brak može naći 
ispunjenje. — Pa ako i mnogi takav život 
promatraju kao život eunuha — bez vjere 
se takav život ne može razumjeti — u slu- 
ženju Bogu i ljudima on je vrlo dragocjen. 
(Usp. Mt. 19, 10—12) 


63. Kršćanin naprosto mora činiti ono što 
je istinsko i pravo u Božjim očima —= gl 
ljubavi — te tako biva shvaćano i doži- 
vljavano, to je ozračje u kojem kršćanin 
živi. — Zašto se zaklinjati? Je li Bog samo 
onda svet, a naša riječ samo onda pouzdana 
kad se zaklinjemo? Govorite jednostavno, 
onako kako u srcu osjećate, a da ni u čemu 
ne zavaravate! — Istina će vas osloboditi. 
(Usp. Mt. 5, 33—37; Iv. 8, 32) 


64. Utopija je i san očekivati da će ljudi 
biti savršeno pravedni. Postavljati u me- 
đuljudskim odnosima bezuvjetne zahtjeve 
pravednosti opterećuje više nego što može 
pomoći. A odreći se ljubavi radi zahtjeva 

pravednosti jest izdaja same istinske pra- 
vednosti. — Odreci se u međuljudskim od- 
nosima svoga prava u službi dobrote. 


Uvijek u svim okolnostima ljubav ima pr- 
venstvo. Pomaži uvijek velikodušno! Ne- 
moj se skrivati ako te tko želi zamoliti za 
pomoć. Brini se za druge kao za sama sebe, 
i pomaži drugima onako kako sam očeku- 
ješ da drugi tebi pomognu. (Usp. Mt. 5, 
38—42; 7, 12; Lk. 6, 29—31) 


65. Tko je u jedinstvu s Bogom i sve ljubi 
radi Boga, ne smatra nikoga svojim nepri- 
jateljem. Ljubav se Božja ne zaustavlja ni 
pred kim. — Ljubite svoje neprijatelje! I 
opraštajte uvijek! (Usp. Mt. 5, 43—48; 6, 
15—16; 18, 22; Lk. 6, 27—28, 32—36) 


66. Ako Bog želi biti u razgovoru čovjekov 
Partner u ljubavi, On ipak ostaje uvijek 
posve drugi, Beskonačni. Kao beskrajna 
ljubav on čovjeka ljubi prije nego li čo- 
vjek njega ljubi. — Kad se molite, nemoj- 
te mnogo i komplicirano govoriti. Bog je 
Otac, i on zna što vam treba. (Usp. Mt, 6, 
7—8) 


67. Čovjekovo je određenje nadzemaljsko. 
Zemaljsko je prolazno — i stalno je ugro- 
ženo. Držati čovjekovo srce i duh u okovi- 
ma zemaljskoga konačno je najkobniji za- 

tvor. — Tražite ono što ima neprolaznu 
vrijednost i što vječno ostaje. Visoko cije- 
nite i vežite se uz ono što je dostojno va- 
šega srca i vašeg određenja. (Usp. Mt. 6, 
19—21; Lk. 12, 33—34) 


68. Tko je izgubio svjetlo očiju, nespretno 
se kreće. Tko nema svjetla u duhu, u opa- 
snosti je čitav njegov život i njegova osoba. 
— Ja sam svjetlost i istina! Tko mene sli- 
jedi, ne kreće se u tami. (Usp. Mt. 6, 22—23; 
Iv. 8, 12; 14, 6) 


69. Bog je apsolutan. Čovjek u njemu treba 
sve stvorenje prihvatiti i pozitivno vred- 
novati. — Ali On je jedini Gospodar. Ne- 
koga drugoga ili nešto drugo pored Boga 
ne možete zazivati ili mu služiti kao gospo- 
dinu. (Usp. Mt. 6, 24; Lik. 16, 13) 


70. Prva i odlučujuća briga čovjeka ne 
smije biti briga oko zemaljskog života, u 
toj brizi ne smije on postati uznemiren te 
izgubiti duševni mir. Uostalom, postoji u 
prirodi u koju nas je Bog stavio dosta mo- 
gućnosti da čovjek može živjeti. — Koliko 
života uspijeva u cijelom svijetu! Vaša pr- 
va briga neka bude da živite u redu lju- 
bavi s Bogom i s ljudima, ostalo će doći 
s tim i iz tog reda ljubavi. I kao što danas 
postoji izlaz, tako će ga biti i sutra iu bu- 

dućnosti: proživljujte današnji dan sa svim 
tegobama koje on zahtijeva i čekajte mirno 
na ono što dolazi. (Usp. Mt. 6, 25—34; Lk. 
12, 22—31) 


71. Svi su ljudi djeca Božja, međusobno 
braća i sestre. Nisu suci jedni drugima! 
— Niste tako čisti pred Bogom da biste 
mogli biti suci drugima! Ako jedan čovjek 
pogriješi, vi sigurno niste ništa bolji pred 
Bogom. Mnogo je poštenije i bolje u prvom 
redu uvidjeti i ispraviti vlastite pogreške 
nego suditi o pogreškama drugih. (Usp. 
Mt. 7, 1—5; Mk. 4, 24; Lik. 6, 37—38, 
41—42) 


72. Dobrota bez razboritosti može se izro- 
diti u budalaštinu. — Budite dobri u svoj 
priprostosti i jednostavnosti, ali djelujte 
također mudro i razborito. Razmislite što 
i kako ćete drugome nešto reći ili mu ne- 
što predložiti. (Usp. Mt. 10, 16; 7, 6) 


73. Bog na ovom svijetu ostaje za čovjeka 
»skriveni Bog«, pa ipak u očinskoj ljubavi 
on je čovjeku bliz. — Budite posve povjer- 
ljivi s vašim Ocem. On vas ljubi neizmjer- 
no više nego što i jedan otac ovoga svijeta 
može ljubiti svoju djecu. (Usp. Mt. 7, 7—11; 
Lk. 11, 9—13) 

74. Raspuštenost i neobuzdana provala po- 
žuda i nagona čine se čovjeku često kao 
slobodniji i širi put — kao prostrana vrata. 
To je međutim zavaravanje. — Vrata k 
pravoj slobodi, k spasenju, uska su za se- 
bičnost. Put prema uistinu ljudskom i s 
Bogom povezanom životu činit će vam se 
često vrlo uzak! Stoga je i malo onih koji 
ga nalaze. (Usp. Mt. 7, 13—14; Lk. 13, 
23—24) 


75. Kako je često čovjek ugrožen od zla i 
laži! I kako se često osjeća u tami ugrožen, 
ako mu je razlučiti istinito od lažnoga, do- 
bro od lošega, i znati ih razlikovati! Pro- 
matrajte plodove, jer od lošeg stabla ne 
dolaze dobri plodovi! Dobro i zdravo stablo 
donosi dobre plodove! (Usp. Mt. 7, 15—20; 
MK. 12, 33). 


76. Uzalud je tražiti konačne sigurnosti iz- 
van Boga. Ne pomažu ni pobožni osjećaji, 
a ni ne znam kako velika vanjska djela. 
Sve ovisi jedino o ljubavi, o predanju, o 
povjerenju prema Bogu. — Meni pripadaju 
oni koji Riječ Božju slušaju i izvršuju. 
I tko gradi na mojoj riječi, taj gradi na 
nepokolebivim temeljima. (Usp. Mt. 7, 
21—27) 

